Дипломның болуы біліктілік деңгейінің дәлелі емес – министр
DATE: 14:45, 05 Желтоқсан 2022 | GMT +5
TITLE: Дипломның болуы біліктілік деңгейінің дәлелі емес – министр
URL: https://kaz.inform.kz/news/diplomnyn-boluy-biliktilik-dengeyinin-daleli-emes-ministr_a4009750/
META: DATE: 14:45, 05 Желтоқсан 2022 | GMT +5
TOTAL WORDS: 157
AUTHOR(S):
TEXT: «Бүгінгі таңда дипломның болуы жұмысқа қабылдау кезінде біліктілік деңгейінің дәлелі емес екенін мойындау керек. Сондықтан жұмыс берушілердің көпшілігі нақты тәжірибенің болуын талап етеді. Бұл жастардың жұмысқа орналасуына кедергі болып отыр. Осы орайда ұлттық біліктілік жүйесін дамыту арқылы білім беру жүйесін жұмыс берушілердің талаптарымен байланыстыратын. «Кәсіптік біліктілік туралы» заң жобасы әзірленді. Білім беру бағдарламалары жұмыс берушілердің техникалық тапсырмаларына, яғни кәсіптік стандарттарына сәйкес әзірленетін болады», - Т. Дүйсенова. Оның айтуынша, бұл бағытта сертификаттау жүйесі енгізіледі. Мұнда азаматтардың білімін практикада қолдана алу мүмкіндігі, белгіленген жұмысты алып кете алатындай біліктілігі бағаланып, осыдан кейін сертификат беріледі. Сертификаттар тек ресми ғана емес, сонымен қатар ресми емес және информалды білімі бар адамдарға да беріледі. «Осы орайда заң қабылданған соң, қызметкердің нақты біліктілігі мен құзыретін растайтын сертификаттың болуы жұмысқа тұруда артықшылыққа айналады. Бұл ретте жұмыс берушілерді өз жұмыскерлерін оқытуға ынталандыру үшін мемлекеттік сатып алу процесінде қазақстандық қамту деңгейін тек отандық жұмыскерлердің санымен ғана емес, олардың ішіндегі сертификатталған жұмыскерлердің үлесін қоса айқындау ұсынылады», - деді министр
